**Beszámoló 2013**

**A temető üzemeltetésnek tapasztalatairól és munkáiról**

**A temető üzemeltetésének fontosabb feladatai:**

* A létesítmények karbantartása
* A temetések zavartalan lebonyolítása
* Szolgáltatások biztosítása (víz- villany)
* A nyilvántartások pontos vezetése
* A temetővel és a temetkezéssel kapcsolatos ügyfélfogadás biztosítása
* A keletkezett hulladékok összegyűjtése, szelektálása és elszállítása
* Az utak, parkok és egyéb füves területek rendszeres karbantartása
* Az új és régi temető területén az elhagyott sírok és környékének tisztítása és gyomirtása
* Új sírhelyek biztosítása, kijelölése

**Sírhelygazdálkodásról:**

* Új sírboltok (kripták) építése és kijelölése az „F” parcella keleti szélén történt
* Sírhelyeket az „A” és „F” parcellában, vagy exhumálás során üresedett és már elhagyott, újra nem váltott helyeken tudjuk biztosítani.
* urnás temetési lehetőség a ravatalozó mögötti urnafalakban vagy az ott kialakított családi urnakriptákban lehetséges

A temető területén a síremlékekre veszélyes vagy kiszáradt fákat folyamatosan kivágjuk vagy visszavágjuk.

Az új sírhelyek kialakításakor feleslegessé vált síremlékeket a kerítés mellett kialakított kőtárba helyezzük el és itt őrizzük meg.

Szeptemberben volt az éves Népegészségügyi Intézet ellenőrzése. A ravatalozó és a temető egész területét rendezett, ápoltként jellemezték. A nyilvántartásokat szintén rendben találták.

Részt vettem az új temető rendelet változásairól szóló előadáson, ahol tájékozódtam a rám háruló feladatokról és változásokról.

A beszámolóhoz csatolom a Temető üzemeltetésének és fenntartásának az elmúlt egy évi pénzügyi kimutatását a kiadási oldal teljessége nélkül, mivel e költségeknél a főfoglalkozással kapcsolatosan átfedések vannak.

Kérem a beszámoló elfogadását.

Horváth János

üzemeltető